paragraph_text: Mutantska akcija (špa. Acción mutante) je španjolska znanstvenofantastična crna komedija iz 1993. godine koju je režirao Álex de la Iglesia. U svom cjelovečernjem prvijencu De la Iglesia spaja elemente Cyberpunka sa svojim specifičnim smislom za humor. Između velikih korporacija, mutanata i svemirskih kolonija uklopio je pjesme španjolske pop pjevačice Massiel i baskijsku beretku na zapovjednom mostu svemirskog broda koji prevozi račje repove i smrznutu ribu.